На основу члана 132. став 2. и члана 135 став 2. Закона о стечају („Службени гласник РС“ број 104/09, 99/2011-др. Закон, 71/2012-одлука УС, 83/2014, 113/2017 и 44/2018) и у складу са Националним стандардом број 5 о начину и поступку уновчења имовине стечајног дужника („Службени гласник РС бр. 62/2018), стечајни управник у поступку стечаја над стечајним дужником: 
„БЕЛЛА-9“ ДОО У СТЕЧАЈУ,
Шабац, Ул. Жике Поповића број 1 

ОБЈАВЉУЈЕ 

ПОЗИВ СТРУЧНИМ ЛИЦИМА ЗА ДОСТАЉАЊЕ ПОНУДЕ ЗА ВРШЕЊЕ УСЛУГА ПРОЦЕНЕ ВРЕДНОСТИ НЕПОКРЕТНЕ И ПОКРЕТНЕ ИМОВИНЕ СТЕЧАЈНОГ ДУЖНИКА
УВОД 
Решењем Приврдног суда у Ваљеву посл.број 8/21 од 13.08.2021. године отворен је стечајни поступак над стечајним дужником „Белла“ 9 ДОО у стечају Шабац Ул. Жике Поповића број 1. 
Решењем Приврдног суда у Ваљеву 14.10.2021. године  одређено је банкротство стечајног дужника које је постало правоснажно  04.11.2021.године 

1. СВРХА ПРОЦЕНЕ

Сврха процене је да се утврди стратегија продаје у циљу остваривања највеће продајне  врдности и максималног могућег колективног намирења поверилаца у стечајном поступку који се води над стечајним дужником „Белла 9“ ДОО у стечају  Шабац.
У наведену сврху неопходно је утврдити вреденост целокупне имовине стечајног дужника, процене вредности имовине стечајног дужника која је предмет разлучног и заложног права и утврђивања учешћа имовине под теретом у укупној вредности имовине односно имовинске целине, процену вредности стечајног дужника као правног лица,у чешћа имовине под теретом  у укупној  вредности правног лица, процену целисходности продаје стечајног дужника као правног лица у односу на продају целокупне имовине, односно процену целисходности продаје целокупне имовине у односу на продају имовине у имовинским целинама.

2. ИВЕШТАЈ О ПРОЦЕНИ 

Проценитељ је у обавези да по завршетку посла, стечајном дужнику као наручиоцу, достави детаљан извештај у писаној и електронској форми у 3 примерка, који мора да садржи:
-прецизно означен предмет процене, дефиницију вредности, уз опис метода коришћених у Извештају о процени;
-закључак о процењеној вредности имовине  стечајног дужника;
-закључак о процењеној вредности стечајног дужника као правног лица;
-Извршити процену имовине стечајног дужника која је предмет разлучног и заложног права и утврђивања учешћа ове имовине (имовине под теретом) у укупној процењеној вредности правног лица, односно целокупне имовине или имовинске целине;
-закључак о целисходности најповољнијег начина продаје, мишљење проценитеља  и предлог најповољнијег начина уновчења стечајне масе уз давање детаљног образложења,
-састави и достави правно мишљење у вези правног статуса имовине која је предмет процене на основу прибављене документације
Стечајни управник ће у складу са чланом 132 став 2, процену достави Суду, одбору поверилаца и сваком разлучном односно заложном повериоцу процену целисходности предложеног начина продаје и одговарајући део купопродајне цене на којој  разлучни односно заложни поверилац има право приоритетног намирења.

3. МЕТОД ПРОЦЕНЕ

Метод процене је прописан Законом о стечају, Националним стандардом број 5 о начину и поступку уновчења имовине стечајног дужника, као и МРС/МСФИ. Понуђачи су дужни да опишу методе које намеравају да користе у својој процени. Националним стандардом број 5 дефинисано је утврђивање процене вредности, према коме се оно врши у складу са Међународним стандардима финасијског извештаја-МСФИ.
4. ПРЕДМЕТ ПРОЦЕНЕ

Најзначајнија имовина:
 Пословни објекти и земљиште у својини Белла 9 ДОО Шабац уписани у Листу непокретности 851 КО Скупљен, и то : 
- земљиште на  кат.парцели  број 349/3, укупне3 површине 73а80м2,
- породична  стамена зграда , објекат број 1 , површине у основи 101м2,Пр+1, изграђеној на кат, парцели број 349/3,
- остале  зграде  Хладњача за прераду воћа и поврћа, објекат број 2, површине у основи 3085м2, Пр, изграђеној на кат.парцели број 349/3,
- трафо станица, зграда број 3, површине у основи 21м2, изграђеној на кат.парцели број 349/3,
-остале зграде портирница зграда број 4 површине у основи 10 м2, изграђеној на кат.парцели број 349/3
Б)  Пословни објекти и земљиште  у својини Белла 9 ДОО Шабац уписани у Листу непокретности 285 КО Риђаке и то :
-земљиште на кат.парцели 519/6у укупној површини од 57а96м2
-остале зграде- Хладњача за прераду воћа и поврћа објекат  број 1, површине у основи 795м2, изграђеној на кат.парцели 519/6,
-остале зграде – Хладњача за прераду воћа и поврћа, објекат број 2 површине у основи 1234 м 2 изграђеној на кат.парцели 519/6, 
-зграда пословних услуга , објекат број 3 површине у основи 121м2 изграђеној на кат.парцели 519/6,
-зграда пословних услуга, објекат број 4, површине у основи 150м2, изграђеној на кат.парцели 519/6
В Опрема инсталирана  у хладњачи Скупљен и Хладњачи Риђаке и то: у хладњачи Скупљен  Комресори (13 комада)  , кондезатори  (5 ком), испаривачи (2 ком) , сепаратор, одвајач уља и амонијачне пумпе а у Хладњачи Риђаке 9 компресора и 3 кондезатора. 
Машина за сортирање воћа, марке ТОМРА СОРТИНГ НВ, тип/модел Хелиус Ц 640, серијског броја: Н-Ф-430202-16-00982, која се налази на адреси Београдски пут ББ Скупљен-Владимирци ,Србија

5. ИНФОРМАЦИЈЕ ЗА ПОНУЂАЧЕ

 Заинтересовани понуђачи понуде подносе искључиво поштом на адресу Драган Марковић, Шумаричка 9, 15300 Лозница, до 02.02.2022.године
 
Понуђач уз понуду доставља неопходна  документа, Наручилац задржава право да захтева од Понуђача накнадно достављање на увид оригиналне документације. Понуда треба да садржи:
-       Доказе о испуњености услова из тачке 6. овог огласа;
-       Имена чланова ужег тима који ће радити процену са задужењима и референцама;
-       Рок у којем ће завршити процену;
-       Цену за пружену услугу исказану у динарима;
-       Рок за исплату накнаде за извршену услугу.
 
Уз понуду доставити:
-       Доказ о овлашћењу за обављање послова односно обављање делатности
процене правних лица и имовине, лиценцу, решење из АПР-а, сертификате, уверења и друга документација издата од надлежних органа;
-       Доказе о стручности;
-       Референце досадашњег рада.
У случају потребе и других података за избор понуђача заинтересована лица могу се јавити стечајном управнику Драгану Марковићу  на наведену електронску адресу, као и на тел: 0644047741.
 
На избор понуђача узима се у обзир, осим финансијске понуде, и стручност, референце и друге елементе понуде који су од значаја за вршење конкретне процене.
 
Oдабир најбољег понуђача ће извршити Одбор поверилаца у роковима прописаним Националним стандардом о начину и поступку уновчења имовине стечајног дужника. У случају да одбор поверилаца не донесе одлуку у прописаном року, избор понуђача ће извршити стечајни управник.
 
 
Након донете одлуке о избору најбољег понуђача биће обавештени сви понуђачи. Наручилац задржава право да по пријему свих понуда донесе Одлуку да ниједног понуђача не изабере, о чему ће се понуђачима доставити обавештење.
 
6.     УСЛОВИ КОНКУРИСАЊА
Понуду за учествовање могу поднети сви понуђачи који испуњавају услове у смислу квалификационих захтева, утврђених од стране наручиоца, и то:
-       Да је регистрован за обављање делатности код надлежног органа;
-       Лиценца за обављање послова овлашћеног проценитеља;
-       Да испуњава квалификационе услове, односно да располаже довољним кадровским и техничким капацитетом за вршење услуге из понуде.
 У случају одустанка од поступка процене, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи.
 
 
 
У Лозници, дана 16.01.2022.године. године

										Стечајни управник
										___________________






